KOMISSION ASETUS (EY) N:o 67/2005,
annettu 17 päivänä tammikuuta 2005,
maataloustuotteita koskevista tiedotus- ja myynninedistämistoimista kolmansissa maissa annetun neuvoston asetuksen (EY) N:o 2702/1999 soveltamista koskevista yksityiskohtaisista säännöistä annetun asetuksen (EY) N:o 2879/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteita koskevista tiedotus- ja myynninedistämistoimista kolmansissa maissa 14 päivänä joulukuuta 1999 annetun neuvoston asetuksen (EY) N:o 2702/1999 (1) ja erityisesti sen 11 artiklan,
sekä katsoo seuraavaa:
(1)
Asetuksen (EY) N:o 2702/1999 3 ja 4 artiklassa säädetään perusteista, joilla määritellään markkinat ja tuotteet, joiden osalta tiedotus- ja/tai myynninedistämistoimia voidaan toteuttaa kolmansissa maissa. Nämä markkinat ja tuotteet luetellaan komission asetuksen (EY) N:o 2879/2000 (2) liitteessä.
(2)
Asetuksen (EY) N:o 2702/1999 5 artiklan mukaan komissio laatii joka toinen vuosi luettelon kyseisen asetuksen 3 ja 4 artiklassa tarkoitetuista markkinoista ja tuotteista.
(3)
Luetteloa kohdemarkkinoista olisi tarkistettava sen huomioon ottamiseksi, että Kroatia, Bosnia ja Hertsegovina, Serbia ja Montenegro, entinen Jugoslavian tasavalta Makedonia, Turkki ja Ukraina ovat vientimarkkinoita, jotka kiinnostavat erityisesti joitakin jäsenvaltioita ja joissa on vientimahdollisuuksia yhteisölle yleisemminkin.
(4)
Kukat ja kasvit ovat tuotteita, joiden markkinatasapainoa voisi parantaa tiedotuksella ja/tai yleisillä myynninedistämistoimilla kolmansissa maissa. Nämä tuotteet olisi sen vuoksi lisättävä luetteloon tuotteista, joita koskevia myynninedistämistoimia voidaan toteuttaa kolmansissa maissa.
(5)
On aiheellista laajentaa asetuksen (EY) N:o 2879/2000 liitteessä oleva viittaus juustoon ja jogurttiin koskemaan maitotuotteita yleensä.
(6)
Tuotteet, joilla on maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (EY) N:o 2081/92 (3) tai maataloustuotteiden ja elintarvikkeiden erityisluonnetta koskevista todistuksista 14 päivänä heinäkuuta 1992 annetun neuvoston asetuksen (EY) N:o 2082/92 (4) mukainen suojattu alkuperänimitys (SAN), suojattu maantieteellinen merkintä (SMM) tai aito perinteinen tuote -merkintä (APT), sekä maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (5) mukaiset luonnonmukaisen maataloustuotannon tuotteet ovat laatutuotteita, joiden tuottamista pidetään yhteisessä maatalouspolitiikassa ensiarvoisen tärkeänä. Kyseiset tuotteet olisi sen vuoksi lisättävä asetuksen (EY) N:o 2879/2000 liitteeseen sen varmistamiseksi, että niihin voidaan soveltaa kaikkia kolmansissa maissa toteutettavan myynninedistämisjärjestelyn mukaisia tiedotus- ja myynninedistämistoimia.
(7)
Sen vuoksi asetus (EY) N:o 2879/2000 olisi muutettava vastaavasti.
(8)
Tässä asetuksessa säädetyt toimenpiteet ovat hallintokomiteoiden maataloustuotteiden menekinedistämisestä pidetyssä yhteisessä kokouksessa antaman lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2879/2000 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä tammikuuta 2005.